# **Referat**

## Bestyrelsesmøde i Furreby Ny Grundejerforening

**Tid:** **24.01.2023**

**Sted: Bræmmen 6, Løkken**

**Fra Bestyrelsen deltog:** John Nygaard (Formand)

Peter Clausen (Vejformand)

Thomas Hansen (Næstformand)

Kristina Hvidt Hansen (Sekretær)

Gitte Boelskifte (Kasser)

**Dagsorden**:

1. Renovation & Veje
2. Øvrig Vedligeholdelsesarbejde i FNG
3. Regnskab & Økonomi

* Forretningsorden og vedtægtsgennemgang

1. Drøftelse af Årshjul & Aktiviteter
2. Eventuelt

**Ad 1 –Renovation & Veje**

De nødvendige vendepladser, planering mv. er etableret og besigtiget samt godkendt af Kommunen. Den sydlige ende af Bjergbakken giver dog udfordringer for Kommunen da forholdene omkring vejene gør det svært at få dem klargjort til afhentning af skrald. Kommunen har derfor tilbudt at lade den eksisterende molok stå samt supplere med en ekstra molok, til Bjergbakkens husejere. Det anses dog som en midlertidig løsning frem til afklaring med Kystdirektoratet for etablering af nedgravede molokker.

Klargøring af veje på Bjergbakken anses pt for udført fra Bestyrelsens side.

Mågevej nr. 5,7 og 9 skal stille deres skraldespande ud for tømning for enden af enten Ørnevej nær nr. 15 og 17 eller for enden af Ravnevej ved nr. 27 og 29 – eller vælge at få opsat Molokker.

Ved Bjergbakken og Høgevej er der nu i stedet for sten blevet opsat en kæde. For at Høgevej kan få afhentet deres skraldespande er vi nødsaget til at re-etablere den matrikulære vendeplads for enden af Høgevej ved nr. 9, 11 og 12. Dette giver dermed også mulighed for at Bjergbakken (sydlige ende) nu vil kunne få deres containere tømt.

Bestyrelsen har fået henvendelse fra Rylevej og Mågevej ift. overfladevand på vejene og matrikler. Bestyrelsen undersøger muligheden for at grundejerne for egen regning kan koble sig på eksisterende drænrør.

Det overskydende sand fra vejenes re-etablering anvendes andre steder i området, og vi kan konstatere at skrabning af veje og påfyldning af grus har gjort vejene rigtig gode.

Bestyrelsen er glade for de positive tilbagemeldinger på det udførte vej-arbejde.

Huller i vejene er drøftet i Bestyrelsen – Bestyrelsen mener fortsat at mindre huller i vejene er ok, da de medfører at hastigheden sænkes. Større huller er og skal blive udbedret løbende.

**Ad 2 – Øvrig Vedligeholdelsesarbejde i Foreningen**

Trappen (Nord, ved Gåsestien) er forsøgt sikret med at lægge nogle sten.

Der er lagt sten under trappen (hvor der er leret underlag), og ligeledes langs trappen, sådan at trappen sikres mod vand og storm. Dette gøres for at sikre at trappen er forsvarligt sikret samt består fremover. Pris i alt 22.500 kr.

Vores standere til redningskransene var forsvundet/blevet fjernet – Bestyrelsen har ansøgt Trygfonden for nye kranse og standere, hvilket er bevilget. Vi har fået 2 standere og kranse som opsættes til foråret 2023 (Bent og John).

Branddaskere til området udskydes til næste sæson.

**Ad 3 – Regnskab & Økonomi**

Bestyrelsen oplever at flere og flere tilmelder sig elektronisk således Foreningen kan spare portoudgifter, hvilket er rigtig skønt for Foreningen. Bestyrelsen oplever også, at Grundejerne husker at oplyse deres ændringer til sine kontakt infomationer, som fx ny e-mailadresse og telefonnummer.

Udkast til Forretningsorden udarbejdes og deles i Bestyrelsen for kommentarer - og behandles på kommende møde for herefter at blive fremlagt på Bestyrelsesmøder 2 gange efter hinanden.

Overlevering til ny Kasser er ikke helt afsluttet endnu.

**Ad 4–Drøftelse af Årshjul & Aktiviteter:**

Forslag til Årshjul og Aktiviteter, bilag 1, overføres til næste møde.

**Ad 6–Eventuelt:**

Generalforsamling afholdes Lørdag 20 Maj 2023 kl. 10.30. John kontakter Action House for reservation.

Næste Bestyrelsesmøde bliver Tirsdag den 21. Marts 2023 kl. 18.00 på Sillebakkevej 30, 9700 Brønderslev.

**Dagsorden**:

Renovation

* Feedback

Veje

* Trapper
* Dræn leverandør info

Øvrig Vedligeholdelsesarbejde

Regnskab & Økonomi

* Kontingentopkrævning
* Udgifter til Veje

Kommende Aktiviteter

* forberedelse af Generalforsamlingen

Eventuelt

|  |  |  |  |
| --- | --- | --- | --- |
| Handlingspunkter | Ejere | Deadline | Status |
| Kort over eksisterende drænrør. | John | Inden næste møde | John fremskaffer kort over eksisterende dræn-rør. |
| Ejers forpligtelser ift. grundvedligeholdelse | Kristina | 01/04/2023 | Udsend mail omkring Ejers Forpligtelser |
| Kontingentopkrævning | Kasser | 01/04/2023 | 1 samlet kontingentopkrævning for 2023 udsendes |
| Håndtag til Trappe (Rylevej) | Peter | Inden næste møde | Tømrer Bundgaard skal kontaktes for en anden løsning ift. håndtag på trappen (skruerne knækker) |
| Regnskab 2022 | Søren | Inden næste møde | Søren får regnskabet klargjort inden næste møde og endelig overdragelse til ny kasser. |
| FNG Distributionsliste | Kristina | Asap | Oprette distributionsliste til FNG Bestyrelse i Gmail |
| Udkast til Forretningsorden og vedtægter | Gitte | Asap | Deles for kommentering og fremlægges til næste Bestyrelsesmøde |

Referent Kristina Hvidt Hansen, 24.01.2023

**Bilag 1 - Årshjul**

**Furreby Ny Grundejerforening - Årshjul & Aktiviteter**

|  |  |  |
| --- | --- | --- |
| **Måned** | **Aktivitet** | **Indhold/Opgaver** |
| Januar | Sammenkomst for bestyrelsen  Bestyrelsesmøde  Kasserer  Formand  Hjemmeside/Sociale medier  Regnskab  Budget  Særlige opgaver såsom Kystsikring, Renovations projekt, Vejvedligeholdelse, Sponsorer ? | Dagsorden udarbejdes af formand  Udarbejdelse af budget  Kontakt til revisorer og regnskab for forgangne år (Feb)  Der kontaktes dirigent til generalforsamling  Gamle aftaler fornyes for et år  Information om dato for Generalforsamling  Revisorer gennemgår og underskriver og  efterfølgende underskriver bestyrelsen på mødet (Marts/April)  Opsamling på kommende udgifter og opgaver  Tjek om der er aftaler vedr.  forsikringer, tilsyn mv., der skal klares i det kommende år. |
| Februar | Indkaldelse til Generalforsamling  Valg til bestyrelsen | Rundsendes pr mail inkl. regnskab/budget og lægges på hjemmesiden  Genvalg mv. skal oplyses |
| Marts | Generalforsamling (typisk forsøgt afholdt i Kr. Himmelfart weekenden)  Lørdag 20 Maj 2023 kl. 1030  Endelig dagsorden | Dagsorden m.m udarbejdes af formand. Sikring af tekniske faciliteter.  Lægges på hjemmeside og med info til mailliste . Annonceres på facebook. |
| April | Nyt fra FNG på Hjemmeside og Facebook side | Information om fx opstarts-sammenkomst og kommende Grøn dag |
| 26. Maj | Bestyrelsesmøde (før **Generalforsamling**)  Invitation til Opstartsdag og Grøn dag  Grundejerforeningens store bytte-dag (27 maj)  Konst. bestyrelsesmøde | Dagsorden udarbejdes af formand  Rundgang forud for Grøn dag Fordeling af indkøb til Grøn dag aftales  Ansvarlig aftales for Grøn dag og Invitation udarbejdes og runddeles evt. som post af områderepræsentanter samt lægges på hjemmesiden/facebook  Møde umiddelbart efter generalforsamling inkl. ny mødedato |
| Juni | Grøn dag 1  Kasserer | Indkøb af forplejning, service, foliebakker, affaldssække, køkkenrulle etc. Husk brændstof til diverse maskiner. Kaffe & te mv.  Deltagerliste udarbejdes  Aftales fra gang til gang hvad der skal arbejdes med fx Vedligeholdelse af grønne områder, male broer (hyben, træer beskæres etc, påmindelse)  Opkrævning af kontingent (jan) |
| Juli |  |  |
| August |  |  |
| September | Bestyrelsesmøde | Dagsorden udarbejdes af formand |
| Oktober | Grøn dag 2  Kasser | Indkøb af forplejning, service, foliebakker, affaldssække, køkkenrulle etc. Husk brændstof til diverse maskiner. Kaffe & te mv.  Deltagerliste udarbejdes  Aftales fra gang til gang hvad der skal arbejdes med ift vedligeholdelse af området |
| November | Bestyrelsesmøde  Vedr. budget for kommende år  Bestyrelsen kommende år | Dagsorden udarbejdes af formand  Dato for Grøn dag besluttes og  Dato for Generalforsamling foreslås  Forudsigelige/ønskede omkostninger indtænkes  Overblik hvem ønsker/ønsker ikke genvalg |
| December | Generalforsamling forberedes  Bestyrelsessammenkomst forberedes  Hjemmesiden & Facebook | Dato fastlægges og lokale bestilles  Der aftales tidspunkt og foretages bestilling  Jule- og Nytårshilsen fra bestyrelsen |

Oversigt kunne være tilsvarende denne og anvendes på hjemmeside mfl.

